CELEX: 32000R0812
Language: sl
Date: 2000-04-17 00:00:00
Title: Uredba Sveta (ES) št. 812/2000 z dne 17. aprila 2000 o spremembah Uredbe (ES) št. 1626/94 o določitvi nekaterih tehničnih ukrepov za ohranjanje ribiških virov v Sredozemlju, in Uredbe (ES) št. 850/98 za ohranitev ribiških virov s tehničnimi ukrepi za varstvo mladičev morskih organizmov

Pomembno pravno obvestilo

|

32000R0812

Uradni list L 100 , 20/04/2000 str. 0003 - 0004

		Uredba Sveta (ES) št. 812/2000z dne 17. aprila 2000o spremembah Uredbe (ES) št. 1626/94 o določitvi nekaterih tehničnih ukrepov za ohranjanje ribiških virov v Sredozemlju, in Uredbe (ES) št. 850/98 za ohranitev ribiških virov s tehničnimi ukrepi za varstvo mladičev morskih organizmovSVET EVROPSKE UNIJE JE –ob upoštevanju Pogodbe o ustanovitvi Evropske skupnosti, zlasti člena 37 Pogodbe,ob upoštevanju predloga Komisije,ob upoštevanju mnenja Evropskega parlamenta [1],ob upoštevanju mnenja Ekonomsko-socialnega odbora [2],ob upoštevanju naslednjega:(1) Glede na člen 2 Uredbe Sveta (EGS) št. 3760/92 Sveta z dne 20. decembra 1992, ki vzpostavlja sistem Skupnosti za ribištvo in ribogojstvo [3], so splošni cilji skupne ribiške politike varstvo in ohranitev živih morskih vodnih virov.(2) Mednarodna komisija za ohranitev atlantskega tuna (ICCAT) je na svoji 11. izredni seji, ki je bila v Komposteli v Španiji od 16. do 23. novembra 1998, priporočila določena posebna pravila o lovopustu in o najmanjših izkrcevalnih velikostih za tuna. Ta pravila so sestavljena po znanstvenem nasvetu. To priporočilo je začelo veljati 21. junija 1999.(3) Skupnost je članica ICCAT. Zato je treba, da se uvede ta priporočila, da bi se izognili pretiranemu ribolovnemu pritisku na tuna.(4) Uredba (ES) št. 1626/94 [4] in uredba (EC) št. 850/98 [5] sta določili najmanjše velikosti za tuna v Sredozemskem morju in regijah od 1 do 5, razen Skagerraka in Kattegata, v Atlantskem in Indijskem oceanu. Uredba (ES) št. 1626/94 je določila lovopuste v Sredozemskem morju. Te uredbe bo zato treba spremeniti in dopolniti –SPREJELA NASLEDNJO UREDBO:Člen 1Uredba (ES) št. 1626/94 se spremeni, kot sledi:1. V členu 3a se odstavek 1 nadomesti z naslednjim besedilom:"1. Prepovedano je loviti tuna z obkrožajočo mrežo:- za plovila, katerih izključno ali prevladujoče območje delovanja je Jadran, od 1. do 31. maja v celotnem Sredozemskem morju in od 16. julija do 15. avgusta v Sredozemskem morju, razen na Jadranu,- za plovila, katerih izključno ali prevladujoče območje delovanja je Sredozemlje, razen Jadrana, od 16. julija do 15. avgusta v celotnem Sredozemskem morju in od 1. do 31. maja na Jadranu.Države članice zagotovijo, da vsa plovila, ki plujejo pod njihovo zastavo ali so pri njih registrirana, izpolnjujejo ta odstavek.Za namen te uredbe je južna meja Jadranskega morja črta, ki poteka med albansko-grško mejo in Rtom Santa Maria di Leuca."2. V Prilogi IV se vnos, ki se nanaša naThunnus thynnus, nadomesti z naslednjim:"Vrste | Najmanjša velikost |Tun (Thunnus thynnus) | 70 cm ali 6,4 kg |Člen 2V Prilogi XII k Uredbi (ES) št. 850/98 se vnos, ki se nanaša na tuna, in opomba 5 nadomestita z naslednjim:"Vrste | Najmanjša velikost |Tun (Thunnus thynnus) | 70 cm ali 6,4 kg |Člen 3Ta uredba začne veljati dan po objavi v Uradnem listu Evropskih skupnosti.Ta uredba je v celoti zavezujoča in se neposredno uporablja v vseh državah članicah.V Luxembourgu, 17. aprila 2000Za SvetPredsednikL. Capoulas Santos[1] Mnenje podano 2. marca 2000 (še ni objavljeno v Uradnem listu).[2] UL C 75, 15.3.2000, str. 13.[3] UL L 389, 31.12.1992, str. 1. Uredba, kakor je bila nazadnje spremenjena z Uredbo (ES) št. 1181/98 (UL L 164, 9.6.1998, str. 1).[4] UL L 171, 6.7.1994, str. 1. Uredba, kakor je bila nazadnje spremenjena z Uredbo (ES) št. 1448/1999 (UL L 167, 2.7.1999, str. 7).[5] UL L 125, 27.4.1998, str. 1. Uredba, kakor je bila nazadnje spremenjena z Uredbo (ES) št. 2723/1999 (UL L 328, 22.12.1999, str. 9).--------------------------------------------------